Näide kaaskirjast

25.08.2003
Jaan Tamm
Kaseotsa tee 15-6
12915 Tallinn
Tel: 6 666 654, 050 6655441
E-mail: jt@cvkeskus.ee

Lugupeetud proua Saar
Soovin kandideerida Teie ettevõtte poolt välja kuulutatud ketiüksuse juhi ametikoha konkursile.

Kuigi lisatud CV juba annab lühikese ülevaate minu eelnevast teenistusest, probleemide lahendamise oskustest ja saavutustest, tõin eraldi välja Teie praegused konkreetsed nõudmised ning oma vastavad oskused nendel aladel.

› Kaubandus- või majandusalane haridus:
oman kõrgharidust, lisaks on mul 8 aastane töökogemus kaubanduses.

› Tulemuslikku töökogemust:
töökogemus on olnud igal eelnenud töökohal tulemuslik.

› Organiseerimisvõime:
olles ise mitme projekti algataja, on mul piisavalt organiseerimisvõimet.

› Personalijuhtimine:
senine töö on nõudnud pidevat personalijuhtimist, mis on ühtlasi andnud ka piisava kogemuse.

› Arvutioskus:
suurem osa minu senistest töödest on nõudnud arvutikasutamist. Valdan arvutit kõrgel tasemel.

› Keeled:
AS Tähemees juhatuses, kus ma aktiivselt osalen, on töökeeleks inglise keel. Soome ja vene keeles suhtlen vabalt.

Tundes ennast, olen veendunud, et Teie poolt pakutud töökoht on minu võimetele vastav. Ootan huviga kokkusaamist Teiega ning usun, et veendute minu kompetentsuses ka ise. Kontakteerun Teiega järgmise kuu 5. päeval, et leppida kokku võimalik intervjuu aeg. Juhul, kui Teil tekib täiendavaid küsimusi, olen kättesaadaval ka ülaltoodud telefonidel.
Tänan Teid tähelepanu eest!

Teile edu soovides

Jaan Tamm

Lisa: CV